
ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 
ОТНОСНО: Продажба чрез публичен търг с тайно наддаване на недвижим имот – частна общинска собственост, находящ се в кв.Банево, гр.Бургас
УВАЖАЕМИ ОБЩИНСКИ СЪВЕТНИЦИ,


Община Бургас е собственик на незастроен урегулиран поземлен имот, представляващ УПИ ХІІІ-общ., кв.26, с площ 581 кв.м., по плана на кв.Банево, гр.Бургас, за който е съставен Акт №8062А/27.01.2015г. за частна общинска собственост, отреден „за жилищно строителство“, след деактуване в полза на Общината със Заповед №РД-11-51/14.01.2015г. на Областен управител на област Бургас.

Приложен е градоустройствен анализ по действащия ПУП-ПРЗ на кв.Банево, гр.Бургас, съгласно който се предвижда изграждане на жилищна сграда в условия на свободно застрояване с височина до 10 м.

Имотът е включен в Годишната програма за управление и разпореждане с общински имоти и вещи за 2015г., приета с Решение по т.2 от дневния ред на проведеното на 17.02.2015г. заседание на Общински съвет – Бургас (Протокол №48), в раздел І „Продажба на общински имоти чрез провеждане на търг“.

За УПИ ХІІІ-общ., кв.26 е изготвена пазарна оценка от оценител, член на КНОБ, по реда на чл.41, ал.2 от ЗОС, във връзка с чл.22, ал.3 от ЗОС, приложена към настоящата докладна записка, с определена начална тръжна цена в размер на 19 550 лв., без ДДС. 


Данъчната оценка на имота е в размер на 10 665,40 лв.
Предвид изложеното, предлагам Общински съвет – Бургас на основание чл.21, ал.1, т.8 от Закона за местното самоуправление и местната администрация, чл.35, ал.1 от Закона за общинската собственост и във връзка с чл.37 от Наредбата за реда за придобиване, управление и разпореждане с общински имоти и вещи /НРПУРОИВ/, приета от Общински съвет – Бургас, да вземе следното

Р  Е  Ш  Е  Н  И  Е:


Да се извърши продажба на недвижим имот, частна общинска собственост чрез провеждане на публичен търг с тайно наддаване по реда на глава седма от НРПУРОИВ, приета от Общински съвет – Бургас, представляващ УПИ ХІІІ-общ., кв.26, с площ 581 кв.м., по плана на кв.Банево, гр.Бургас, частна общинска собственост, при граници: североизток – УПИ ХІІ-1533; югоизток – улица; югозапад – УПИ ХІV-общ; северозапад – УПИ ХVІІІ-общ., отреден за малкоетажно жилищно строителство със свободно стояща застройка с височина до 10м., с начална тръжна цена 19 550 (деветнадесет хиляди и петстотин и петдесет лева) лв., без ДДС.
Приложение: Акт №8062А/27.01.2015г. за частна общинска собственост, 1 бр. скица, 1 бр. градоустройствен  анализ, 1 бр. оценка от лицензиран оценител, 1 бр. данъчна оценка.
ДИМИТЪР НИКОЛОВ





Кмет на Община Бургас                                                                            
Съгласували:
ЗЛАТИНА ГЕОРГИЕВА

Директор на дирекция ПНО

СТОЯН АРНАУДОВ

Директор на дирекция УОС

инж. МИНКА ЧАУШЕВА

Началник отдел ОС в дирекция УОС
Изготвил:

инж.Райна Димова

ст.специалист в дирекция УОС
